Το κυκλαδίτικο σπίτι της κυρίας Άντας είναι καταπληκτικό. Άνετο, καθαρό, προσεγμένο σε όλες του τις λεπτομέρειες. Η διακόσμησή του απόλυτα ταιριαστή με το περιβάλλον, τον κυκλαδίτικο αέρα, τον ήλιο και τη θάλασσα . Η θάλασσα για μπάνιο μια ανάσα από το σπίτι.Υπέροχο καθιστικό, δύο πανέμορφα δωμάτια και ένας άλλος μεγάλος χώρος στο κάτω μέρος με αναπαυτικά κρεβάτια και τουαλέτα κάνουν το σπίτι κατάλληλο για μεγάλη παρέα.Από το πέτρινο μπαλκόνι απολαμβάνεις την θάλασσα και τα κάτασπρα σπιτάκια στην πλαγιά του Αγίου Σωστή. Το βράδυ δεν μπορείς να πάρεις τα μάτια σου από τα λαμπερά φώτα της Μυκόνου και τα κρουαζιερόπλοια που φεύγουν και φωτίζουν τα νερά. Κυρία Άντα και κύριε Θανάση ευχαριστούμε για τη φιλοξενία στο ατμοσφαιρικό σπίτι σας. Ευχαριστούμε για την υποδοχή, τις πληροφορίες για το νησί και τον αποχαιρετισμό. Θα μιλήσουμε στους φίλους μας για σας και θα φροντίσουμε να ξανάρθουμε. Περάσαμε πολύ όμορφα.